

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-33167-** **ISAWHA-2/2022**

Заводни број: **351-647/2022-01**

Дана: 13.11.2022.године

ОЏАЦИ

Одељење за урбанизам, стамбено-комуналне и имовинско-правне послове, поступајући по усаглашеном захтеву ЈВП Воде Војводине, Булевар Михајла Пупина 25, Нови Сад за издавање Решења о одобрењу извођења радова, на основу члана 8ђ., 134. и 145. став 1. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 11/22) и Решења број 03-19-10-2/2021-02, доноси:

**Р Е Ш Е Њ Е**

**О ОДОБРЕЊУ ИЗВОЂЕЊА РАДОВА**

**ОДОБРАВА СЕ** инвеститору, ЈВП Воде Војводине, Булевар Михајла Пупина 25, Нови Сад, извођење радова на инвестиционом одржавању дела система за одводњавање „Јегричка“ у општини Оџаци на катастарским парцелама број: 3336, 3325, 3334, 3338, 3339, 3333, 3326, 1253, 3327, 3329, 3328 К.О. Лалић и парцелама 4404, 4394, 4398, 4396, 4403, 4420, 4422, 4427, 4425, 4426, 4405, 4406, 4407, 4410 и 4411 К.О. Ратково.

Објекат је категорије Г, класификационе ознаке 215301.

Саставни део овог Решења је:

* Попис и технички опис радова.

Предрачунска вредност радова износи289.000.000,00 динара.

Дужина канала на коју се односи захтев износи 50km, у складу са приложеним пописом и техничким описом радова на инвестиционом одржавању.

,Инветитор је у обавези да прибави решење Општинске управе општине Оџаци, Одељење за инспекцијске послове и заштиту животне средине, којим се одобрава одлагање инертног отпада.

На основу члана  12. Одлуке о утврђивању доприноса за уређивање грађевинског земљишта („Сл.лист општине Оџаци“, бр 4/2015 и 14/17), доприноси за уређивање грађевинског земљишта се не обрачунавају.

Инвеститор је у обавези да атарске путеве које користи за транспорт земљаног материјала врати у првобитно стање. У току извођења радова не сме бити угрожена бетбедност одвијања саобраћаја на атарским путевима.

Уколико се радови изводе у заштитном појасу линијских инфраструктурних објеката, или се канали укрштају са другим линијским инфраструктурним објектима, инвеститор је у обавези да прибави услове управљача инфраструктурним објектом.

Обавезује се инвеститор да најкасније осам дана пре почетка извођења радова, пријави почетак извођења радова надлежном органу. Прија почетка извођења радова, у складу са чланом 148 Закона о планирању и изградњи, садржи датум почетка и рок завршетка радова.

У складу са чланом 8ђ Закона о планирању и изградњи, орган надлежан за доношење решења не упушта се у оцену документације која чини саставни део решења, те у случају штете настале као последица примене исте, за коју се накнадно утврди да није у складу са прописима и правилима струке, за штету солидарно одговарају пројектант који је израдио и потписао документацију и инвеститор радова.

Ово Решење престаје да важи ако се не отпочне са извођењем радова у року од **три** године од дана његове правоснажности.

**О б р а з л о ж е њ е**

ЈВП Воде Војводине, Булевар Михајла Пупина 25, Нови Сад, поднеo је преко овлашћеног лица Колаковић Игора, усаглашен захтев за издавање решења за извођење радова ближе описаних у диспозитиву овог решења.

Уз захтев, подносилац захтева је доставио:

* Попис и технички опис радова;
* овлашћење за подношење захтева;
* Доказ о уплати таксе и накнаде за Централну евиденцију;
* По службеној дужности, овај орган прибавио је изводе из ЛН за предметне катстарске парцеле.

У складу са напоменом у Техничком опису и попису радова, овим решењем се не одобрава извођење радова на инвестиционом одржавању у заштитној зони државних путева, некатегорисаних путева и железничке инфраструктуре.

Поступајући по захтеву, овај орган је извршио проверу испуњености формалних услова и утврдио да су формални услови из члана 28. Правилника о поступку спровођења обједињене процедуре електронским путем („Сл.гласник РС“, бр. 68/19), испуњени.

На основу напред утврђеног, а у складу са чланом 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013 - одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), донето је решење као у диспозитиву.

**ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевинарство и саобраћај у Новом Саду, ул. Булевар Михајла Пупина број 16.

Обрадио

дипл.правник, Светлана Јовановић

Руководилац Одељења,

Татјана Стаменковић дипл.грађ.инж.